open-index/open-wikipedia-markdown huggingface dataset:
Hans Gustav Lillienskiold

**Hans Gustav Lillienskiold** (født 11. desember 1727 i Bergen, død 18. mars 1796 i Horsens i Danmark) var en norsk-dansk godseier og sjøoffiser.

Han var sønn av Hans Christoph Lillienskiold (1694–1767) og Christine Sophie Magdalene von Ferber. Faren var av slekten Lillienskiold, som ble adlet i 1676. Foreldrene rømte til Strömstad for å unngå en dødsdom avsagt over faren. Der ble de boende mens Hans gikk til sjøs som frivillig kadett i 1741. Han reiste fra 1745 til Middelhavet med fregatten *Falster*. Ti år senere ble han i 1755 nestkommanderende på *Blaa Heyren*, som var vaktskip på havna i København.

 Etter å ha blitt kammerjunker måtte han med *Blaa Heyren* til Vestindia i 1757 og ble i tre år. Han giftet seg også der på St. Croix i 1759 med Elisabeth de Malleville (1740–68) som i 1760 ble med tilbake på «Hvide Ørn» til Danmark. Elisabeth var av en rik slekt og med hennes midler lyktes det ekteparet å via en auksjon, anskaffe seg Skuderupgaard og landsbyen Skuderup, hvilket de fra 1760 kalte Lilliendal. Hans hadde mistet sin stilling i 1762 på grunn av en benskade.

Etter kona døde i 1768 ble Hans forfremmet til kommandørkaptein i 1769 og giftet seg Mette Cathrine Bertelsen de Cederfeld (1746–70) som døde bare etter ett år, hvorpå Hans i 1771 ektet den nesten tretti år yngre Sophie Charlotte von Heltzen (1754–1835). Hun var av den dansk-norske slekta Heltzen, datter av Poul Heltzen og Karen Collett.

Hans ble hvit ridder av Dannebrogordenen i 1782. Lilliendahl solgte han i 1785 til den nyrike handelsmann Niels Lunde Reiersen (1742–95).  Han døde i 1796.
## Referanser
Patronbelte

:*For ammunisjon til [[maskingevær]], se [[ammunisjonsbelte]].*

Et **patronbelte** er et belte med hemper til patroner for å kunne bære med seg ammunisjon til skytevåpen for jakt eller krig.

## Konstruksjon
Patronbelter lages vanligvis av lær, noen ganger av seilduk. De betsår av et stivt og relativt brett grunnbelte, med et smalere og lengre belte sydd på på den måten at det danner en serie hemper. Patronene stikkes ned i hempene slik at den nederste delen av patronen med prosjektil stikker ut på undersiden av hempen.

Ofte er det sydd på et stripe stivt lær på oversiden av hempene slik at randen på randpatroner hindrer patronen i å skli for langt ned. For patroner med rille vil ofte fasongen på hempene holde patronene på plass, eller hempene kan være utformet som små lommer med bunn.

Militære patronbelter bæres gjerne over skulderen, mens sivile patronbelter ofte er ment spent rundt livet. Britiske millitære patronbelter hadde en klaff som beskyttet basen av patronenen med tennhetten mot fuktighet.

## Historie

De første patronbeltene hadde små flasker med ferdig oppmålte kruttladninger hengende fra et bandolær, men disse ble avløst av patrontasker ved innføringen av papirpatroner på slutten av 1600-tallet.

Moderne patronbelter med hemper for patroner dukket opp igjen med papp- og metallpatroner på midten av 1800-tallet og overtok i stor grad for patrontaskene etter 1870. De var i bruk for militæret fram til utviklingen av moderne patroner med røyksvakt krutt på 1890-tallet, som ofte var rillepatroner. Disse manglet randen som holdt randpatroner på plass. Samtidig kom ammunisjonstasker til laderammer eller løse magasiner som overtok fullstendig etter 1900 til militær bruk. Patronbelter er imidlertid fortsatt vanlig for jegere, særlig for patroner til hagle.

## Se også
* Patrontaske

## Referanser
Bærum Basketballklubb

**Bærum Basketballklubb** var den dominerende klubben i norsk basketball på 1970-tallet, og vant i alt 19 norgesmesterskap. Klubben ble stiftet 13. mars 1963 på Valler gymnas i Bærum.  Initiativtager var skolens 25-årige gymlærer Jan Petter Hansen (senere president i Norges Basketballforbund). Hans overordnete hensikt var å søke medlemskap for en formalisert klubb i Norges Idrettsforbund, for å få fart på en sentral organisering av basketball i Norge. 

Leif Mathisen ble valgt til klubbens første formann. Av stiftere som senere ble sentrale i norsk basketball må nevnes Lars Rivenes (senere president i NBBF) og Dag Einar Poulsson (senere Norgesmester og landslagsspiller). Alt fra høsten 1964 ble klubbens tyngdepunkt flyttet til Eikeli-området, da et flertall av spillerne ble rekruttert fra Eikeli gymnas. 

Bærum BBK vant sin aller første premie i Mormonturneringen våren 1964, nemlig "Fair Play Trophy" i avd. B.  

Klubben vant sitt første mesterskap høsten 1966 ved å bli første norske lag til å slå det dominerende studentlaget OSI i finalen i åpningsturneringen Coca Cola Cup 71-60.  

Våren 1968 vant klubben sitt aller første seriemesterskap i 1. divisjon ved å slå OSI 59-58 i omkamp om mesterskapet.

Klubben vant 10 Norgesmesterskap for herrer på rad - fra 1969 til og med 1978 - og med dette Kongepokalen i 1970, -72, -74, -76 og -78. Pål Vik er den eneste spilleren som deltok på samtlige 10 mesterlag. 

Klubben fikk damelag i 1967, da mange av spillerne i Oslo Kvinnelige Basketballklubb valgte å slå seg sammen med talentfulle jenter på Eikeli gymas - i Bærum BBK. Klubben vant 9 Norgesmesterskap for damer på rad - fra 1969 til og med 1977 - og med dette Kongepokalen i 1971, -73, -75 og -77. Sonja Olsen (Regbo) er den eneste spilleren som deltok på samtlige 9 mesterlag.

## EB-85

Bærum BBK (v/ Petter Faye-Lund og Tore Vik) og Eikeli Basketballklubb (v/ Stein Evju og Øystein Olsen) forestod i 1985 en nødvendig og vellykket fusjonering av de to tidligere rivalklubber til den nye lokalklubben for Østre Bærum: Eikeli-Bærum Basketballklubb 1985 (EB-85). EB85 har aldersbestemte lag opp til U19-nivå, og er en av klubbene som samarbeider om elitesatsingen Bærum Basket.

## Referanser
Singapores Grand Prix 2015

**Singapores Grand Prix 2015** (offisielt navn: *2015 Formula 1 Singapore Airlines Singapore Grand Prix*) var et Formel 1-løp som ble arrangert på Marina Bay Street Circuit i Singapore 20. september 2015. Det var det trettende løpet i Formel 1-sesongen 2015, og åttende gang Singapores Grand Prix ble arrangert i Formel 1-sammenheng. Løpet ble vunnet av Sebastian Vettel i Ferrari, foran Red Bulls Daniel Ricciardo og Kimi Räikkönen i Ferrari. Lederen i verdensmesterskapet, Lewis Hamilton, måtte bryte løpet, men beholdt likevel ledelsen i mesterskapet.

## Klassifisering
### Kvalifisering

### Løpet

**Noter til tabellene:**
*  - Will Stevens fikk en gridstraff på fem plasser for et ikke-planlagt bytte av girkasse, men ble værende på 19. startposisjon ettersom Alexander Rossi fikk en identisk gridstraff.
*  - Alexander Rossi fikk en gridstraff på fem plasser for et ikke-planlagt bytte av girkasse.
*  - Romain Grosjean brøt løpet, men ble klassifisert ettersom han hadde fullført over 90% av løpsdistansen.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Filnavn

Et **filnavn** er et navn i form av en tekststreng som er brukt for å unikt definere en datafil som er lagret i et filsystem. Ulike filsystemer har forskjellige restriksjoner på filnavnets lengde og tillate tegn i filnavnet.

I de fleste filsystem består et filnavn av filfornavn og filetternavn/suffiks, adskilt av punktum; f.eks. kunder.xlsx

## Eksterne lenker
* datafil (snl.no)
* filbehandling (snl.no)
* filsystem (snl.no)
Leifsbudir

**Leifsbudir** (eller  **Leifsbuðir**) var en bosetning nevnt i *[[Grønlendingenes saga]]*, opprettet av Leiv Eriksson i enten år 1000 eller 1001 i Vinland.

Senere bosatte 160 grønlendere, hvorav 16 kvinner, seg selv der under Torfinn Karlsevne – den første europeer som møtte de lokale «skrælingene», altså amerikansk urfolk. Karlsevnes sønn Snorri Thorfinnsson antas å være den første europeer til å bli født i Nord-Amerika bortsett fra Grønland. Bosetningen var derimot midlertidig, og bosetterne ble tvunget til å forlate Leifsbudir grunnet lite handel med de innfødte, og reise tilbake til Grønland.

Leifsbudir antas nå av de fleste lærde (både historikere og arkeologer) til å ha ligget ved L'Anse aux Meadows på Newfoundland. 

## Se også
*Skálholt

## Referanser


## Eksterne lenker
* Smithsonian Institution – National Museum of Natural History: «''Vikings: The North Atlantic Saga''»
Reginald

**Reginald** er et relativt sjeldent engelsk mannsnavn med germansk opprinnelse. Navneleddene betyr «råd» og «herske».

## Etymologi
*Reginald* har opprinnelse i latinske *Reginaldus*, som igjen var dannet av germanske *Raginald* eller *Raginoald*, dannet av *ragin*, «råd», og *wald*, «herske».

Noen kilder oppgir også at navnet er dannet av latinske ordet *regina*, som betyr «dronning».

## Utbredelse
*Reginald* var et vanlig navn i England i middelalderen, og igjen på første halvdel av 1900-tallet.

I USA var navnet mest brukt i 1960-årene.

*Reginald* er i dag mest brukt i Irland, Storbritannia og USA, men er ikke blant de mest brukte navnene i disse landene. De spanske og portugisiske formene *Reinaldo* og *Reynaldo* er mye brukt i Filippinene og enkelte land i Latin-Amerika.

|}

## Kjente personer med navnet
Personene i listen er ordnet kronologisk etter fødselsår.
*Reginald Owen (1887&ndash;1972), britisk skuespiller
*Reginald Hill (1936&ndash;2012), engelsk forfatter
*Reginald Lewis (1942&ndash;1993), amerikansk forretningsmann
*Reginald D. Hunter (født 1969), amerikansk komiker

## Referanser


## Eksterne lenker
Tore Vik

**Tore Vik** (født 15. mai 1947 i Oslo) er en norsk tidligere basketballspiller. Han var den første som spilte 25 landskamper i basketball for Norge.

Han er oppvokst på Eiksmarka i Bærum, og tok realartium på Eikeli gymnas i 1966.

Han ble tatt ut på Norges aller første landslag - til Nordisk mesterskap i København i påsken 1966.  Han spilte derefter samtlige landskamper til desember 1970, og fikk som førstemann overrakt NBBFs premie for oppnådde 25 landskamper. Han takket efter dette nei til videre landslagsspill.

Han spilte på nasjonalt toppnivå i perioden 1964-1974. Som spiller for Bærum Basketballklubb ble han seriemester i 1968 og Norgesmester i 1972, 1973 og 1974.  I studietiden spilte han for NTHI i Trondheim, som tok sølv i NM 1970 og sølv i 1. div. 1969, 1970 og 1971.

Han ble autorisert B-dommer i 1965 etter å ha fullført Norges første dommerkurs. Han var aktiv dommer i seriekamper parallelt med egen spillerkarriere. Han var formann i Bærum BBK 1967-68 og deltok på stiftelsesmøtet for Norges Basketballforbund i januar 1968. Han ble utnevnt til æresmedlem i NTHI 1971. Han var formann i Snarøen BBK 1985-1993 og i Eikeli-Bærum BBK 1985 (EB-85) 1993-1995. Vik var leder av fondstyret i Oslo og Akershus Basketballkrets 1997-2003. Han var trener og lagleder for aldersbestemte guttelag i EB-85 i perioden 1985-1993.

Vik er utdannet sivilarkitekt fra NTH 1972. Han avsluttet sin yrkeskarriere i 2013 som prosjektdirektør og stedfortredende daglig leder i eiendomsutviklingsselskapet Profier AS i Asker. Han er eldre bror til basketballspiller Pål Vik.

## Referanser


## Kilder
* *Bærum Basketballklubb 10 år 1963-1973*, utgitt 1. mai 1973.
* NBBFs meldingsblad "Basketball" div. utgaver 1965 - 1985
Every 1’s a Winner

**«Every 1's a Winner»** er en sang skrevet av Errol Brown som ble spilt inn og gitt ut på singel med Hot Chocolate i 1978.

Tina Turner spilte sangen live på sine show på slutten av 70-tallet og et av disse opptakene er å finne på videoen *[[At the Apollo]]*.

## Eksterne lenker
*
Francesca Borri

**Francesca Borri** (født 1980 i Bari) er en italiensk forfatter og journalist. Hun har dekket krigen i Syria siden 2012 som freelancejournalist. Boken *I krigen* fra 2014 har handling fra Aleppo. Den er oversatt til norsk av Kristin Gjerpe og Astrid Nordang og ble gitt ut av Spartacus Forlag.

Etter å ha studert internasjonal politikk ved Universitetet i Firenze og menneskerettigheter ved Universitetet i Pisa jobbet hun som «human rights officer» i FN. I 2008 ga hun ut en bok om Kosovo og i 2010 en bok om konflikten mellom Israel og Palestina. Begge disse kom på italiensk. 

## Referanser


## Kilder
* Om Francesca Borri hos spartacus.no
Caleb Ndiku

**Caleb Mwangangi Ndiku** (født 1992) er en kenyansk friidrettsutøver som konkurrerer i langdistanseløp og mellomdistanse. Han representerte landet sitt under VM i friidrett 2015 i Beijing, der han tok sølv på 5 000 meter.

Han vant gull på 5000 meter under Samveldelekene i 2014 i Glasgow.

## Referanser


## Eksterne lenker
*
Yomif Kejelcha

**Yomif Kejelcha** (født 1997) er en etiopisk friidrettsutøver som konkurrerer i langdistanseløp og mellomdistanseløp. Han representerte landet sitt under VM i friidrett 2015 i Beijing, der han ble nummer 4 på 5 000 meter.

I 2021 representerte han Etiopia på øvelsen meter under Sommer-OL 2020 arrangert i Tokyo, og kom på 8. plass.

## Referanser

## Eksterne lenker
*
Albert Kibichii Rop

**Albert Kibichii Rop** (født 1992) er en kenyansk friidrettsutøver som konkurrerer i langdistanseløp. Han representerte Bahrain under VM i friidrett 2015 i Beijing, der han ble nummer 11 på 5 000 meter.

## Referanser


## Eksterne lenker
*
Joshua Cheptegei

**Joshua Kiprui Cheptegei** (født 1996) er en ugandisk friidrettsutøver som konkurrerer i langdistanseløp. Han ble verdensmester på  meter i 2019, 2022 og 2023 samt olympisk mester på  meter i Sommer-OL 2020 i Tokyo. 

## Idrettskarriere
;2013
Ved det afrikanske studentmesterskapet i terrengløp 2013 kom Cheptegei på 3.-plass, bak hhv. Ronald Musagala og Bezabh Belay. 

;2014
I mars 2014 deltok han ved student-VM i terrengløp, som ble arrangert i Uganda, der han vant herreklassen. Han deltok ved TCS World 10K Bangalore i mai, der han kom på 2.-plass, kun slått av kenyanske Geoffrey Kamworor Kipsang. 

Cheptegei deltok ved junior-VM i friidrett 2014 i Eugene i USA, der han vant 10.000 meter, foran de to kenyanske løperne Elvis Kipchoge Cheboi og Nicholas Mboroto Kosimbei. I juni vant han også 10.000 meter ved Golden Spike i Leiden i Nederland. 

Ved Afrikamesterskapet i friidrett 2014 deltok han både på 10.000 meter, men fullførte ikke løpet. 

;2015
Han vant 10.000 meter ved Juniorafrikamesterskapet i friidrett 2015, der han satte ny mesterskapsrekord med tiden 29:58,70. Ved VM i terrengløp 2015 kom han på 11.-plass i juniorklassen, som løp 8 km. 

Ved Diamond League-stevnet i Eugene i juni satte han personlig rekord på 10.000 meter, med 27:27,57, og ble dermed tatt ut til VM i friidrett. Han representerte dermed landet sitt under VM i friidrett 2015 i Beijing, der han ble nummer 9 på 10 000 meter. I oktober deltok han ved ASICS Grand 10 Berlin, der han satte ny nasjonal rekord på 10 km med tiden 27:50, og han vant dette løpet.

#### 2019
Han vant 10 000 meter i VM 2019 i Doha.

**2020**

I et løp i Monaco 14. august 2020 satte han ny verdensrekord på 5 000 meter med tiden 12.35.36.

Under «World record day» i Valencia i Spania 7. oktober 2020 satte han også ny verdensrekord på 10 000 med tiden 26.11,02. 

;2021
Han representerte Uganda under Sommer-OL 2020 i Tokyo og vant gull på meter og sølv på meter.

##### 2022
I VM 2022 i Eugene forsvarte han sitt VM-gull fra forrige VM. 

## Referanser


## Eksterne lenker
* 
*  Profil hos All-Athletics
Muktar Edris

**Muktar Edris** (født 14. januar 1994) er en etiopisk friidrettsutøver som konkurrerer i langdistanseløp. Han representerte landet sitt under VM i friidrett 2015 i Beijing, der han ble nummer 10 på 10 000 meter.

I London VM 2017 skulle Mo Farah ta farvel med sitt hjemmepublikum ved å vinne 5000 m. Muktar Edris tok imidlertid den lengste strået og spurtslo Farah.

## Referanser

## Eksterne lenker
*
El Hassan El Abbassi

**El Hassan El Abbassi** (født 13. april 1984) er en marokkanskfødt bahrainsk friidrettsutøver som konkurrerer i langdistanseløp. Han representerte landet sitt under VM i friidrett 2015 i Beijing, der han ble nummer 12 på 10 000 meter.

Han kom på 7. plass på maraton under VM i friidrett 2019 avholdt i Doha, Qatar.

I 2021 representerte han Bahrain på maraton under Sommer-OL 2020 i Tokyo, og kom på 25. plass.

## Referanser

## Eksterne lenker
*
Hans Henrich Maschmann

**Hans Henrich Maschmann** (født 6. mai 1775 i Christiania, død 19. november 1860 samme sted) var en norsk apoteker, kjent for å forsyne landet med medisiner under Napoleonskrigene.

Han var sønn av Johan Heinrich Maschmann (1719–85) og Karen Sverdrup (1738–97) som blant annet eide Karenslyst. Faren var tysker, men hadde siden 1773 drevet Elefantapoteket. Inntil han døde i 1785 badet han sønnen, Hans Henrich, i kjøttsuppe, Hans Henrich ble i 1787 sendt til Hamburg for å gå på skole i tre år.  Dernest jobbet han på et apotek i Halden fra 1790 og var innom på kjemiforelesninger hos Nikolai Tychsen i Kongsberg, før han i 1796 avla apotekereksamen. Men så døde mora i 1797 og Hans måtte ta over familieapoteket i Christiania.  Det lå i Tollbodgaten 12.

Hans ble utnevnt til professor i 1808, tre år før landet fikk eget universitet.  Med i sunnhetskollegiet ble han også, i en tid da man grunnet Napoleonskrigene manglet medisiner og folk ikke ble friske igjen.  Han fikk da til å lage brennevin av poteter.  Maschmann organiserte også et medisinlager, ikke ulikt det som i dag kalles Norsk Medisinaldepot. Ridder av den svenske Vasaordenen ble han i 1816. Etter han fikk i gang damptransport fra Kristiania til Trondheim, ble han valgt inn i Det Kongelige Norske Videnskabers Selskab i 1825.

Fra 1818 underviste han i kjemi ved Det Kongelige Frederiks Universitet såvel som ved Den Militære Høiskole. Sammen med  økonomiprofessor Gregers Fougner Lundh (1786–1836) og astronomiprofessor Christopher Hansteen (1784–1873) fikk han i 1823 etablert Nytt magasin for naturvidenskapene. Fra 1829 til 1850 satt han i Norges Vel (etablert 1809). Ikke før i 1853 fikk han St. Olavs Orden. Han døde i 1860 og fikk i 1873 oppkalt Maschmanns gate (Oslo) etter seg.   Han satt også på eiendommen Karenslyst på Skøyen, der han siden 1821 hadde eid Maschmanns løkke som lå i Prinsessealléen (Oslo) 8, og i 2015 finner *Maschmanns matmarked*.

Hans giftet seg i 1802 med Mette Cathrine Elisabeth de Lilienskiold (1774–1854) som var av adelsslekten Lillienskiold og datter av sjøoffiser og kammerherre Hans Gustav Lillienskiold (1727–96) og Sophie Charlotte Heltzen (1754-1834).  Apoteket i Tolldbodgata ble i 1839 overdratt til sønnen Carl Gustav Maschmann (1803–48) som var kompis med matematikeren Niels Henrik Abel og geologen Baltazar Mathias Keilhau. Sønnen Bernt Sverdrup Maschmann (1804–69) ble prest og stortingsmann og svigerfar til Thorvald Boeck. Etter sønnens død i 1848 overtok Hans Henrich ei tid; han hadde flyttet til Karenslyst i 1839. Efter sin død var det Bernts sønn, han Bernt Anton Maschmann (1835–1901) som drev videre, inntil det.ble solgt ut av familien i 1898.
## Litteratur
* 
* H. H. Maschmann,  ''Dagbogsoptegnelser nedskrevne af Apoteker, Professor H.H. Maschmann paa en Reise til Tydskland og Frankrig 1800-1801'', NTNU
## Referanser
Ismail Juma

**Ismail Juma** (født 3. august 1991, død 3. november 2017) var en tanzaniansk friidrettsutøver som konkurrerte i langdistanseløp.

Han representerte landet sitt under VM i friidrett 2015 i Beijing, der han ikke fullførte på 10 000 meter.

## Referanser


## Eksterne lenker
*
Halifax Stanfield internasjonale lufthavn

**Halifax Stanfield internasjonale lufthavn** (IATA: YHZ, ICAO: CYHZ) er en internasjonal lufthavn i Halifax i provinsen Nova Scotia i Canada.  Lufthavnen har betydelig innenrikstrafikk i Canada og flyruter utenriks til USA og Europa.

Største operatør fra lufthavnen er Air Canada. Til Europa har Air Canada blant annet rute til London Heathrow lufthavn, Icelandair til Keflavik internasjonale lufthavn (sommerrute) og WestJet til London Gatwick lufthavn.

## Referanser


## Eksterne lenker
*
Ain Sifni

**Ain Sifni** (arabisk: عين سفني; arameisk: ܥܝܢ ܣܦܢܐ) er en by i det irakiske guvernement Ninawa. Den er hovedstad i distriktet Sheikhan og ble i april 2003 inntatt av kurdiske styrker. Ain Sifni er overveiende bebodd av assyriske kristne og av yazidier.

## Bildegalleri

Fil:Yezidi cemetery in Shexan 6.jpg|Jezidisk gravlund i Ain Sifni
Fil:Views around the Ezidi shrine of Nishingaha Peroz (مزار نیشنگه‌ها پیروز) near Shekhan 23.jpg|Gravstedet til jesidiske Nishingaha Peroz utenfor Ain Sifni
Fil:Chaldean Catholics from Ain Sifni.jpg|Kaldeiske katolikker i Ain Sifni
Fil:Saint Joseph Church in Ain Sifni.jpg|Den kaldeisk-katolske Sankt Josefskirken i Ain Sifni.
Fil:Mar Gewargis of the Ancient Church of the East.jpg|Mar Gewargis-kirken i Ain Sifni.


## Referanser
Qasrok

**Qasrok** (arabisk: قصروك, arameisk: ܩܨܪܟ) er en historisk assysisk by i distriktet Sheikhan i guvernementet Ninawa i nordlige Irak.  hadde  innbyggere per . Qasroks innbyggere er for det meste kurdere med en liten assyrisk minoritet.

Byen og omliggende landsbyer ble revet og senere rekolonisert av arabere sent i 1960-årene. De fleste araberne dro imidlertid tilbake til sine opprinnelige bosteder etter 2003.
Valdivia-kulturen

**Valdiviakulturen** er en av de eldste kjente bosatte kulturene i Amerika. Den vokste ut fra den tidligere Lag Vegas-kulturen, og blomstret på Santa Elena-halvøya nær dagens Valdivia i Ecuador, mellom 3500 f.Kr. og 1800 f.Kr.

## Livsstil
Valdiviakulturen ble oppdaget i 1956 av den ecuadorianske arkeologen Emilio Estrada. Valdivia-folket levde i et samfunn som bygde sine hus i en sirkel eller oval rundt et sentralt plaza, og var fastboende mennesker som levde av jordbruk og fiske, selv om de av og til jaktet hjort. Fra de restene som har blitt funnet vites det at Valdivia-kulturen dyrket mais, nyrebønner, squash, maniok, chili og bomullsplanter, sistnevnte brukt i å lage klær.

Valdivia-keramikk var opprinnelig grovt og praktisk, men ble mer delikat, større og mer prangende over tid. De brukte som oftest røde og gråe farger, og den polerte mørkerøde keramikken er karakteristisk for Valdiviaperioden. I deres keramikk og steinbearbeiding viste Valdiviakulturen en utvikling fra de enkleste verk, til de mye mer kompliserte.

Det vanlige Valdiviastykket er Valdivias «Venus»: feminine keramikkfigurer. Valdivias «Venus» avbildet mest sannsynlig ekte mennesker, siden hver figur er individuell og unik – noe som kan ses på hårstilen. De ble laget av å slå sammen to leirruller, deretter separerte de den nedre delen til to bein, og lagde kropp og hode fra den øverste delen. Armene ble som oftest veldig stutte, og ble i de fleste tilfeller bøyd fram mot brystet, med grep på brystene eller under haka.

Det finnes en utstilling av Valdiviagjenstander i Guayaquil i Ecuador, ved Universidad de Especialidades Espíritu Santo.

## Kontakt mellom Japan og Valdivia
Basert på en sammenligning av de arkeologiske restene og keramikkstilen (særlig likheten mellom Valdiviakeramikk og den gamle jōmonkulturen på øya Kyūshū i Japan) foreslo Estrada på 1960-tallet, sammen med den amerikanske arkeologen Betty Meggers at et forholdt fantes mellom Ecuadors urfolk og Japans befolkning i eldre tider.

Denne teorien er kontroversiell, siden det ikke finnes bevis for kontakt mellom de to befolkningene, og den er ikke støttet i det arkeologiske miljøet. Nylig har genetikere publisert haplogruppestudier som kan støtte teorien om japansk-valdiviansk kontakt.

## Referanser


## Eksterne lenker
* ''Ecuadorian Archaeology''
* Bilde av en Valdivia-steingravering
OpenRC

**OpenRC** er et avhengighetsbasert init-system for Unix-liknende operativsystemer som arbeider med oppstart av systemet, vanligvis  /sbin/init.

OpenRC er kompatibel med init-skriptene til Gentoo, og kan også benyttes av andre Linux-distribusjoner og avarter av Berkeley Software Distribution. Dens skaper er Roy Marples, en NetBSD-utvikler som startet FreeBSD-prosjektet.

## Referanser


## Eksterne lenker
* 
*
Aphidiinae

* se systematisk inndeling

**Aphidiinae** er en gruppe som hører til familien Braconidae blant parasittvepsene og er en familie i ordenen vepser. 
 
## Utseende
Ganske små (gjerne 2-3 millimeter), mørke snyltevepser. Forvingene er avrundede og har redusert årenett.

## Levevis
De er parasitoider som angriper bladlus. De fleste forpupper seg inne i den oppspiste bladlusen, men slekten *Praon* spinner en kokong under den, med restene av bladlusen som skjold. Flere av artene har betydning for biologisk kontroll av bladlus.

## Systematisk inndeling / europeiske arter

Gruppen har før ofte blitt regnet som en egen familie, Aphidiidae.

* ordenen vepser, Hymenoptera
** gruppen stilkvepser, Apocrita 
*** gruppen Ichneumonoidea
**** familien Braconidae
***** underfamilien Aphidiinae med 7 arter i Norge. Slekter som forekommer i Europa :
****** slekten *[[Aclitus]]*
****** slekten *[[Adialytus]]* - i Norge:
******* *[[Adialytus salicaphis]]* (Fitch, 1855) 
****** slekten *[[Aphidius]]* Nees, 1819 - i Norge:
******* *[[Aphidius avenae]]* Haliday, 1834
******* *[[Aphidius cingulatus]]* Ruthe, 1859
******* *[[Aphidius urticae]]* Haliday, 1834
****** slekten *[[Areopraon]]*
****** slekten *[[Binodoxys]]*
****** slekten *[[Calaphidius]]*
****** slekten *[[Diaeretellus]]*
****** slekten *[[Diaeretiella]]*
****** slekten *[[Diaeretus]]* - i Norge:
******* *[[Diaeretus leucopterus]]* (Haliday, 1834)
****** slekten *[[Dyscritulus]]*
****** slekten *[[Ephedrus]]* - i Norge:
******* *[[Ephedrus cerasicola]]* Stary, 1962
******* *[[Ephedrus lacertosus]]* (Haliday, 1833)
******* *[[Ephedrus validus]]* (Haliday, 1833)
****** slekten *[[Falciconus]]*
****** slekten *[[Harkeria]]*
****** slekten *[[Lipolexis]]*
****** slekten *[[Lysiphlebus]]*
****** slekten *[[Metaphidius]]*
****** slekten *[[Monoctonia]]*
****** slekten *[[Monoctonus]]* - i Norge:
******* *[[Monoctonus caricis]]* (Haliday, 1833)
******* *[[Monoctonus crepidis]]* (Haliday, 1834)
****** slekten *[[Paralipsis]]*
****** slekten *[[Pauesia]]*
****** slekten *[[Praon]]* - i Norge:
******* *[[Praon dorsale]]* (Haliday, 1833)
****** slekten *[[Protaphidius]]*
****** slekten *[[Pseudopraon]]*
****** slekten *[[Toxares]]*
****** slekten *[[Trioxys]]*

## Referanser


## Kilder
* Tree of Life Braconidae
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm
* Aphidiinae of the Afrotropical Region
## Eksterne lenker
*
Günther Meergans

**Günther Meergans** (født 27. oktober 1915, død 22. mars 2011) er var en tysk skiløper. Han kom fra Brückenberg i Krummhübel (nå Karpacz) i Schlesien, men konkurrerte for Hirschberg (nå Jelenia Góra).

Meergans ble tysk mester i kombinert i 1937, 1938, 1949 og 1950, og på langrennsstafett i 1949 og 1950. I VM i Lahtis 1938 ble han nummer 44 i kombinert og 153 på 18 km langrenn, i Zakopane 1939 fikk han 5.-plass i kombinert, 16.-plass i spesielt hopp og 44.-plass på 18 km langrenn. Han var på det tyske laget som tok sølvmedalje i militært patruljeløp som ble arrangert i forbindelse med (det senere annullerte) ski-VM i Cortina d'Ampezzo i 1941.

Günther Meergans var offiser i hæren under 2. verdenskrig. Som hauptmann (kaptein) i Skijeger-regiment 1 ble han tildelt Det tyske kors i gull i 1944. Senere avanserte han til major og bataljonskommandør.

Etter krigen bosatte Meergans seg i München. Han utvandret til USA, men flyttet som 65-åring tilbake til Europa igjen og slo seg ned i Tirol. Han ga ut to selvbiografiske bøker: *Viermal deutscher Skimeister* i 1950 og *Ein Leben voller Einsatz* i 1998.

## Bibliografi
* *Viermal deutscher Skimeister* (1950)
* *Ein Leben voller Einsatz* (1998)

## Referanser


## Eksterne lenker
*
Bangladesh under VM i friidrett 1991

**[[Bangladesh]]** deltok under VM i friidrett 1991 (utendørs) fra 23. august til 1. september 1991 i Tokyo i Japan.

## Resultater (ufullstendig)
### Menn
;Bane- og landeveisøvelser

## Eksterne lenker
* Resultater
Orgilinae

* se systematisk inndeling

**Orgilinae** er en gruppe som hører til familien Braconidae blant parasittvepsene og er en familie i ordenen vepser. 
 
## Utseende
Stort sett middelsstore, slanke snyltevepser.

## Levevis
De er parasitoider på larvene til ulike familier av små sommerfugler (Pyralidae, Tortricidae, Coleophoridae, Gelechiidae, Oecophoridae, Gracillariidae).

## Systematisk inndeling / europeiske arter
Inndelingen følger 

* ordenen vepser, Hymenoptera
** gruppen stilkvepser, Apocrita 
*** gruppen Ichneumonoidea
**** familien Braconidae
***** underfamilien Orgilinae Ashmead, 1900 med 6 arter i Norge. Slekter som forekommer i Europa :
****** stammen Antestrigini van Achterberg, 1987
******* slekten *[[Antestrix]]* van Achterberg, 1987
****** stammen Mimagathidini Enderlein, 1905
******* slekten *[[Orgilonia]]* van Achterberg, 1987
******* slekten *[[Stantonia]]* Ashmead, 1904
****** stammen Orgilini Ashmead, 1900
******* slekten *[[Clotildea]]* Szepligeti, 1914
******* slekten *[[Kerorgilus]]* van Achterberg, 1985
******* slekten *[[Orgilus]]* Haliday, 1833 - i Norge:
******** *[[Orgilus achterbergi]]* Taeger, 1989
******** *[[Orgilus anurus]]* Thomson, 1895
******** *[[Orgilus ischnus]]* Marshall, 1898 
******** *[[Orgilus laevigator]]* (Nees, 1812)
******** *[[Orgilus parvipennis]]* Thomson, 1895
******** *[[Orgilus pimpinellae]]* Niezabitowski, 1910
******* slekten *[[Petiorgilus]]* van Achterberg, 1987

## Referanser


## Kilder
* Tree of Life Braconidae 
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm
* Orgilinae of the Afrotropical Region

## Eksterne lenker
*
Pauli Salonen

**Paul Vilhelm «Pauli» Salonen** (født 14. februar 1916 i Hollola, død 10. januar 2009 i Lahtis) var en finsk skiløper som representerte Lahden Hiihtoseura. Han tok sølvmedalje i kombinert i VM i Cortina d'Ampezzo i 1941, et mesterskap som dog ble annullert etter 2. verdenskrig fordi få land hadde hatt mulighet til å delta. I VM i Lahtis 1938 ble han nummer 32 i spesielt hopp, 48 (av 52 fullførende deltakere) i kombinert og 184 (av 187 fullførende deltakere) på 18 km langrenn. I OL i St. Moritz i 1948 fikk han 7.-plass i kombinert og 24.-plass på 18 km langrenn.

## Referanser


## Kilder
* Sports Reference: Pauli Salonen  (olympiaresultater, besøkt 8. september 2015)
* FIS: 16th Pau (FRA) 1946 (besøkt 8. september 2015)
* Lahden Kaupunginmuseo (Lahtis bymuseum): VM-resultater 1938  (besøkt 8. september 2015)
* Adam Kwieciński: Pauli Salonen (hoppresultater, besøkt 8. september 2015)

## Eksterne lenker
*
Bernt Sverdrup Maschmann

**Bernt Sverdrup Maschmann** (født 17. oktober 1805 i Kristiania, død 13. mai 1869 i Hobøl) var en norsk prest og lokalpolitiker som også satt på Stortinget.

Etter cand.theol. i 1829 fikk han jobb på Vega som pastor. Her oppe giftet han seg i 1830 med Antoinette Augusta Aars fra Lurøy i Nordland, datter av presten Jens Aars.  Fra 1837 til sin død i 1869 var han prest i Hobøl. Fra 1848 var han også prost i Borgersyssel.  Maschmann var innvalgt på Stortinget for Smaalenenes amt fra 1845 til 1847. 

## Familie
__NOTOC__
Han var sønn av professor Hans Henrich Maschmann (1785–1860) og Mette Cathrine Elisabeth de Lilienskiold (1774–1854) som var av adelsslekten Lillienskiold. Farmoren het Karen Sverdrup.  Faren og den tyskfødte farfaren hadde drevet byens Elefantapoteket siden 1773.  Broren til Bernt het  Carl Gustav Maschmann (1803–48) og drev apoteket fra 1839 til 1848.  Bernt arvet apoteket etter farens død i 1860, og lot sønnen Bernt Anton Maschmann overta apotekdriften, og han  holdt det gående frem til slutten av 1890-tallet. 
## Barn
Tre av Bernt og Antoinettes barn var:
* Elise Nicoline Cathrine Maschmann (1831-1914), gift med godseier Herman Hoë Brodtkorb (1821-1880). Deres datter Antoinette Augusta Brodtkorb (1857-1938), gift med statsminister Gregers Gram (1846–1929).
* Bernt Anton Maschmann (1835–1901), overtok apoteket omkring 1860.
* Julie Pauline Louise Maschmann (1842–1923), gift med filologen Thorvald Boeck. 

## Se også
* Liste over stortingsrepresentanter 1845–1847
## Referanser


## Eksterne lenker
*
Jérémy Mathieu

**Jérémy Mathieu** (født 29. oktober 1983) er en fransk tidligere fotballspiller.

## Landslaget
Han ble tatt ut i s EM-tropp til EM i Frankrike 2016. Han ble erstattet av Samuel Umtiti etter skade.

## Referanser


## Eksterne lenker
*
Ammunisjonsbelte

:*For belter for å bære med seg patroner til andre våpen, se [[patronbelte]].*

Et **ammunisjonsbelte**, **maskingeværbelte** eller **båndet ammunisjon** er et langt belte eller bånd med patroner liggende på rekke på tvers av båndet og skal holde patronene på plass og føre dem inn i lademekansimen på et maskingevær. Belter gjør at vekten av ammunisjonen holdes nede sammenliknet med et magasin. De fleste belter kan skjøtes slik at det er mulig å holde en høy og kontinuerlig skuddrate over lengre tid.

## Ammunisjonsbelter gjennom historien

### Lerretsbelter
Belter ble først brukt til Hiram Maxims 1884 Maxim maskingevær og var opprinnelig laget av to belter av lerret som var lagt parallelt og festet sammen med nagler og små metallplater slik at det ble lommer til patronene. Disse beltene fungerte så lenge de var rene og tørre. Tøybelter var standard fram til andre verdenskrig og var fortsatt relativt vanlige helt inn i koreakrigen. Lerretsbeltene var imidlertid ømfintlige for fuktighet, olje og andre forurensninger som endrer beltets lenge, tykkelse eller stivhet.

Mange maskingevær som var designet for å bruke lerretsbelter kom med ferdig utstyr for å mate løse patroner eller patroner i laderammer inn i de brukte beltene. Under første verdenskrig gjorde slike maskiner det mulig å resirkuleres raskt for å tillate kontinuerlig skyting. De hjelper også til med å sette patronene i riktig dybde i forhold til beltet, hvilket var viktig for funksjonen til de temperamentsfulle tidlige maskingeværmekanismene.

### Metallbelter

Disintegrerende belter bestående av en serie med stålhemper ble perfeksjonert for det britiske Royal Flying Corps av William de Courcy Prideaux under første verdenskrig. Disse båndene tålte vind, vann, løsemidler og olje bedre. Slike belter består av dobbel hempe som omslutter en enkelt patron og en enkel hempe som omslutter neste patron i beltet slik at det er selve patronen som holder hempene samlet. Når patronen trekkes ut av belte og føres inn i kammeret, vil hempen som holder den løsne fra beltet og bli kastet ut sammen med de tomme patronene.

Ikke alle metallbelter er laget for å løse seg opp når patronene trekkes ut. Både russiske og tyske maskingevær fra andre verdenskrig var utstyrt med sammenlenkede metallhemper. Slike belter blir brukt den dag i dag, ikke minst til MG3, en direkte etterkommer etter den tyske MG42. Noen maskingevær kan bruke flere typer belter, slik som MG 17 som kan bruke både sammenlenkede bånd, bånd som deler seg opp i deler på 50 (som MG3) og fullt disintegrerende bånd.

## Referanser


## Eksterne lenker
*
Klosterpion

**Klosterpion** (*Paeonia officinalis*) er en pionart.

Den er en opptil 35&nbsp;cm høy, flerårig urt med mange stengler. Bladene har 17–30 småblad som er grønne på oversiden og blågrønne under. De røde blomstene sitter enkeltvis og endestilte; de er svært store, 7–13&nbsp;cm i diameter. Frukten er 2–3 hårete belgkapsler.

Planten vokser i enger og kratt. I Alpenes sørskråning forekommer den i submediterran skog sammen med blant annet mannaask, vårkornell, buskvikke,  europahumlebøk, duneik og legefirtann. Arten er utbredt i Sør-Europa fra Portugal østover til Romania.

Klosterpion var allerede i antikken en viktig medisinplante, og i middelalderen begynte man å plante den som prydplante. De dyrkede kultivarene kalles **bondepion** (ukorrekt vitenskapelig navn *Paeonia × festiva*) og har som regel fylte blomster. Denne hageplanten er svært hardfør og kan plantes helt nord til Finnmark.

## Galleri

Paeonia officinalis 002.JPG|Blomst
Paeonia officinalis feuilles.jpg|Bladverk
Paeonia officinalis 004.JPG|Frø
Raspberry-pink rose.jpg|Bondepion


## Litteratur
* 
* 
* 
* 
* 

## Eksterne lenker
*
Homolobinae

* se systematisk inndeling

**Homolobinae** er en gruppe som hører til familien Braconidae blant parasittvepsene og er en familie i ordenen vepser. 
 
## Utseende
Middelsstore, slanke, gjerne rødlige snyltevepser med svært lange antenner.

## Levevis
De er parasitoider på larver av sommerfugler som lever åpent, blant andre nattfly (Noctuidae), målere (Geometridae) og ekte spinnere (Lasiocampidae).

## Systematisk inndeling / europeiske arter

* ordenen vepser, Hymenoptera
** gruppen stilkvepser, Apocrita 
*** gruppen Ichneumonoidea
**** familien Braconidae
***** underfamilien Homolobinae med 6 arter i Norge :
****** slekten *[[Exasticolus]]* van Achterberg, 1979 - 4 arter, Neotropisk
****** slekten *[[Homolobus]]* Förster, 1862
******* *[[Homolobus annulicornis]]* (Nees, 1834)
******* *[[Homolobus bohemani]]* (Bengtsson, 1918)
******* *[[Homolobus discolor]]* (Wesmael, 1835)
******* *[[Homolobus flagitator]]* (Curtis, 1837)
******* *[[Homolobus infumator]]* (Lyle, 1914)
******* *[[Homolobus truncator]]* (Say, 1828)
****** slekten *[[Westwoodiella]]* Szepligeti, 1904

## Referanser


## Kilder
* Tree of Life Braconidae
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm
* Homolobinae of the Afrotropical Region
* bugguide.net - bildegalleri over nordamerikanske arter
* Tegning av et typisk eksemplar 

## Eksterne lenker
*
Victoria internasjonale lufthavn

**Victoria internasjonale lufthavn** (IATA: YYJ, ICAO: CYYJ) er en internasjonal lufthavn i Victoria i provinsen Britisk Columbia i Canada.  Lufthavnen har innenrikstrafikk i Canada og noen flyruter til USA.

## Referanser


## Eksterne lenker
*
Sør-Korea under VM i friidrett 1991

**[[Sør-Korea]]** deltok under VM i friidrett 1991 (utendørs) fra 23. august til 1. september 1991 i Tokyo i Japan.

## Resultater (ufullstendig)
### Menn
;Bane- og landeveisøvelser

## Eksterne lenker
* Resultater
BLNO 2015/16

**[[BLNO]] 2015/16** var det øverste nivået i norsk basketball for menn i 2015/16-sesongen. Ligaen besto av alle de 8 lagene fra BLNO 2014/15, samt tre nye lag; ,  og . Sesongen ble spilt som dobbel serie med første runde 2. oktober 2015 og siste runde 28. februar 2016.  vant ligaen foran  og .

## Tabellen

## Referanser


## Eksterne lenker
*
Holm Jølsen

**Holm Jølsen** (1833–1906) var en norsk brukseier og industrigründer. I 1859 overtok han Ekeberg gård i Enebakk fra sin far. 

Fra før var dette en gård som var basert på store utmarksområder og tilsvarende inntekter fra tradisjonell skogsdrift. Jølsen ville gå ett skritt lenger, og begynte å destillere lampeolje fra tretjære produsert i egen skog. Produktet var fullt brukbart, men var relativt kostbart i produksjon. Oljen fra Ekeberg hadde ikke vært lenge på markedet før det ble introdusert parafin utvunnet av amerikansk jordolje. Jølsen kunne ikke konkurrere på pris, og måtte legge ned produksjonen ganske snart.

I 1866 startet han en fyrstikkfabrikk. Produktet var meget vellykket, men fabrikken ble totalskadd av brann hele tre ganger. Etter den siste brannen måtte han selge produksjonsutstyret og legge ned også denne virksomheten. Men i 1887 startet han på ny, denne gang med celluloseproduksjon. Det gikk svært bra, fram til 1893, da også denne fabrikken ble totalskadd i brann.

Jølsen maktet aldri å reise seg igjen økonomisk etter dette siste tapet. Han måtte selge Ekeberg, og tilbrakte sine siste år i en av brukets funksjonærboliger. 

Holm Jølsen er også kjent for sine barn; Olaf Elias Jølsen, oberst i Festningsartilleriet, og forfatteren Ragnhild Jølsen. Ragnhild Jølsen (1875-1908) var hovedpersonen i boka *Drømmen og hjulet* av Jens Bjørneboe som ble utgitt i 1964.

## Referanser
Western Hemisphere Institute for Security Cooperation

**Western Hemisphere Institute for Security Cooperation** **(WHISC)** er et amerikansk institutt i Columbus i Georgia i USA. Dets viktigste oppgave er å trene militære fra spansktalende deler av Latin-Amerika.

Treningsleiren og den forgjengerinstitusjon **Escuela de las Américas** (tidligere *School of the Americas (SOA)*) som ble grunnlagt i 1946 gav opplæring til over  latinamerikaniske militære. Frem til 1984 befant den seg i Panamakanalsonen.
GoboLinux

**GoboLinux** er et fritt og åpent operativsystem for i686 eller senere mikroprosessorer. Dets mest prominente egenskap er en reorganisering av filsystemet til Linux. I stedet for å følge *[[Filesystem Hierarchy Standard]]* liksom Unix og de fleste Unix-liknende systemer, har hvert program i et GoboLinux-system sin egen underkatalog hvor alle filene, inkludert spesifikke settinger for dette programmet, kan bli funnet. Et program *Foo* har således alle dets spesifikke filer og biblioteker i /Programs/Foo. Ifølge utviklerne av GoboLinux resulterer dette i et renere system.

## Referanser


## Eksterne lenker
* 
* 
*
Vertikal smitte

**Vertikal smitte** er smitte av bakterier, virus og i noen sjeldne tilfeller parasitter som blir overført fra mor til barn under fosterutviklingen eller fødsel/gyting. Smitte mellom voksne individer etter fosterstadiet kalles horisontal smitte. Hos pattedyr kan også vertikal smitte forekomme ved amming. Feil- og underernæring er ofte medvirkende årsaker og fører til okt risk for vertikal smitte. Uttrykket brukes ofte i fiskeoppdrett er for å beskrive smitte fra stamfisk til avkom.

## Referanser
Horisontal smitte

**Horisontal smitte**  er smitte av bakterier, virus, sopp eller parasitter mellom individer av samme art som ikke foregår mellom foreldre og avkom. Slik smitte kan foregå direkte mellom individer eller ved hjelp av en mellomvert. Seksuelt overførbar infeksjon er også horisontal smitte.

På norsk brukes gjerne begrepet i fiskeoppdrett.
Algerie under VM i friidrett 1993

**[[Algerie]]** deltok under VM i friidrett 1993 (utendørs) fra 13. til 22. august 1993 i Stuttgart i Tyskland.

## Medaljevinnere

## Eksterne lenker
* https://web.archive.org/web/20041212065450/http://www2.iaaf.org/results/past/WCH93/index.html
Aisha Naz Bhatti

**Aisha Naz Bhatti** (født 1981) er en norsk lokalpolitiker (Sp). Ved Kommunestyre- og fylkestingsvalget, 2015 ble hun Senterpartiets første listetopp med pakistansk opphav. I Stortingsvalget 2017 var hun Senterpartiets førstekandidat i Oslo.

Bhatti har mastergrad i statsvitenskap. I 2013 fikk hun stilling i Senterpartiets hovedorganisasjon og ble introdusert til partiets politikk. I 2015 stilte hun for første gang på Senterpartiets landsmøte som delegat.

Bhatti er bosatt på Holmlia i Oslo, er mor til ei jente, født 2007. Foreldrene hennes innvandret fra Pakistan i begynnelsen av 1970-årene. 

## Referanser


## Kilder
* osloby.no:  *Aisha Naz Bhatti skal forsøke å kapre et Sp-sete i Oslo rådhus*
Terrence Oglesby

**Terrence Oglesby** (født 12. mars 1988 i Kongsberg) er en norsk-amerikansk basketballspiller, som spiller for Rustavi i Georgisk SuperLiga. Han er sønn av Lene Rønnestad og den norske basketspilleren Tony Oglesby, som spilte for  og  på 1980- og 90-tallet.

Oglesby bodde i Norge til han var fem år gammel, men flyttet deretter til USA sammen med familien, hvor han blant annet spilte for collegelaget Clemson Tigers. Han har allikevel spilt for Norges U20-herrelandslag i basketball og ble toppscorer i B-sluttspillet under U20-EM i 2008, hvor Norge endte på en 11.-plass.

## Referanser


## Eksterne lenker
* Profil hos *Eurobasket.com*
KahelOS

**KahelOS** er en Linux-distribusjon som er basert på Arch Linux. Den benytter pacman package manager, en rullende utgivelsesmodell for oppdateringer og kommer med skrivebordsmiljøet GNOME.

Første utgave ble lansert den 9. september 2009, for å sammenfalle med den årlige Software Freedom Day.

## Referanser
Pareto Asset Management

**Pareto Asset Management AS** (stiftet 12. februar 1997 som Pareto Forvaltning ASA) er et norsk forvaltningsselskap med hovedkvarter i Oslo og filialer både i Stockholm og i Frankfurt.

Selskapet eies 87 prosent av Pareto AS og tilbyr aksjefond, kombinasjonsfond, rentefond, fond med friere mandater og individuelle avtaler om aktiv forvaltning. 

Finansbloggen Paretos optimale publiseres på selskapets nettsider og sendes på mail til selskapets forbindelser.

## Historikk
Selskapet ble stiftet 12. februar 1997 som Pareto Forvaltning ASA, etter at forvaltningsvirksomheten i Pareto-konsernet ble skilt ut i eget selskap. Den 15. juni 2015 fusjonerte selskapet med Pareto Nordic Investments (tidligere Orkla Finans Fondsforvaltning) og skiftet navn til Pareto Asset Management. I 2019 overtok selskapet alle aksjene i det svenske forvaltningsselskapet Enter Fonder.

Finansbloggen Paretos optimale publiseres på selskapets nettsider og sendes på mail til selskapets forbindelser.

## Referanser


## Eksterne lenker
*
Oracle Linux

**Oracle Linux**, tidligere kjent som **Oracle Enterprise Linux**, er en Linuxdistribusjon som er basert på Red Hat Enterprise Linux (RHEL) som er distribuert som et fritt og åpent operativsystem av Oracle Corporation. Oracle Linux ble lansert 26. oktober 2006 og er tilgjengelig under GNU General Public License (GPL).

Kommersiell teknisk support er tilgjengelig gjennom *Oracle Linux Support program*, som også støtter eksisterende installasjoner av RHEL og CentOS uten reinstallering. Per 2013 har Oracle Linux mer enn 11,000 kunder som er underlagt support-programmet.  

## Referanser


## Eksterne lenker
*
Pardus

**Pardus** er en linuxdistribusjon som er utviklet med støtte fra den tyrkiske regjering. Dens hovedfokus er kontor-relatert arbeid inkludert bruk av tyrkiske etater. På tross av dette utgis Pardus på flere språk. Dens brukervennlighet og frie tilgjengelighet har gjort den populær i tallrike miljøer over hele verden.

Pardus ble lansert den 4. februar 2005, som en fork av Gentoo. Pardus 2013 (lansert 27. mars 2013) var basert på Debian, og siden da har Pardus vært et Debianderivat. Siste versjon er 25.0, som ble lansert 25. desember 2025.

Fra versjon 1.0 til versjon 2011.12 benyttet Pardus pakkesystemet PiSi. Siden den tid har det benyttet pakkesystemet dpkg.

## Referanser


## Eksterne lenker
* 
*
Onkel Gustav og kassettmysteriet

***Onkel Gustav og kassettmysteriet*** er en spenningsserie for barn og unge som gikk som en del av ungdomsprogrammet Blikkbåx på NRK våren 1987. Serien består av 9 episoder som hver varer mellom 10–15 minutter. Manus til hver episode ble skrevet som en stafett fra uke til uke av skolelever i alderen 10 til 14 år fra forskjellige skoler rundt om i landet. Regien var ved Hermann Gran.

## Handling
Familien Larsen har nylig skaffet seg VHS-spiller og tilbringer mesteparten av fritiden foran skjermen – til frustrasjon for tenåringsdatteren Synnøve, som helst ønsker at familien skal hygge seg sammen slik de brukte å gjøre tidligere. En dag får Synnøve besøk av sin noe eksentriske onkel, oppfinneren Gustav, som har noe han vil fortelle til Synnøve og lillebroren hennes, Arne. Men før han får fortalt noe får onkel Gustav øye på en mystisk svart bil som er parkert utenfor og blir tydelig nervøs. Han haster fort avgårde, men lover å komme tilbake senere i uken for å dele en stor og spennende hemmelighet med Arne og Synnøve. Onkel Gustav dukker imidlertid aldri opp, og Synnøve og Arne blir bekymret for at det kan ha hendt noe. Mens de ser på video kommer det opp forstyrrelser på bildet og plutselig viser onkel Gustav seg på skjermen. «Dere må passe dere! De er overalt!» advarer han, før han plutselig blir borte. Arne og Synnøve blir vettskremte og bestemmer seg for å søke hjelp hos Synnøves bestevenninne Aina og hennes lillebror Pål. Sammen forsøker de fire ungdommene og finne ut av hva som har hendt med onkel Gustav, og de vikler seg inn i et komplisert mysterium som setter dem alle i fare...

## Rolleliste
* Marianne Tveit ... Synnøve
* Øyvind Try Leiner ... Arne
* Lil Sofie Ording ... Aina
* Thorbjørn Harr ... Pål
* Solfrid Heier ... Synnøve og Arnes mor
* Kjell Kjær ... Synnøve og Arnes far
* Sverre Holm ... Onkel Gustav
* Petter Neegaard ... Svartkledd skurk

## Referanser


## Eksterne lenker
*